62019TO0395(01)_INF
Uznesenie Všeobecného súdu (ôsma komora) z 3. júla 2020 –Tognoli a i./Parlament
(spojené veci T‑395/19, T‑396/19, T‑405/19, T‑408/19, T‑419/19, T‑423/19, T‑424/19, T‑428/19, T‑433/19, T‑437/19, T‑443/19, T‑455/19, T‑458/19 až T‑462/19, T‑464/19, T‑469/19 a T‑477/19)
„Žaloba o neplatnosť – Inštitucionálne právo – Jednotný štatút európskeho poslanca – Európsky poslanec zvolený v talianskych volebných obvodoch – Prijatie rozhodnutia Ufficio di Presidenza della Camera dei deputati (Úrad predsedníctva poslaneckej snemovne, Taliansko) č. 14/2018 o dôchodkoch – Zmena výšky dôchodku – Zjavne neprípustná žaloba“
1.
Súdne konanie – Rozhodnutie prijaté odôvodneným uznesením – Podmienky – Žaloba, ktorá je zjavne neprípustná alebo zjavne bez právneho základu – Rozsah
(Rokovací poriadok Všeobecného súdu, článok 126)
(pozri body 40, 41)
2.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Prípravné akty – Správa generálneho riaditeľstva Európskeho parlamentu pre financie týkajúca sa zmeny dôchodkov európskych poslancov – Rozhodnutie, ktoré nenadobudlo právoplatnosť – Vylúčenie – Žaloba proti uvedenej správe – Neprípustnosť
(článok 263 ZEÚ)
(pozri body 49 – 57, 59, 61)
3.
Súdne konanie – Prípustnosť žalôb – Posúdenie vzhľadom na stav v čase podania žaloby – Nová skutočnosť – Prispôsobenie návrhov a pôvodných dôvodov – Možnosť podmienená prípustnosťou pôvodného návrhu
(Rokovací poriadok Všeobecného súdu, článok 86)
(pozri body 66, 67)
4.
Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Jednoznačná formulácia návrhov žalobcu
[Štatút Súdneho dvora Európskej únie, články 21 a 53; Rokovací poriadok Všeobecného súdu, článok 76 písm. d)]
(pozri body 68, 69)
5.
Žaloba o neplatnosť – Právomoc súdu Únie – Návrhy smerujúce k tomu, aby bol inštitúcii udelený príkaz – Neprípustnosť
(články 263 a 266 ZFEÚ)
(pozri bod 73)
Predmet
Návrh podľa článku 263 ZFEÚ na zrušenie správ z 11. apríla 2019, ktoré voči každému zo žalobcov vydal vedúci oddelenia „Odmeňovanie a sociálne práva poslancov“ generálneho riaditeľstva Parlamentu pre financie a ktoré sa týkajú úpravy nimi poberaných dôchodkov vzhľadom na to, že 1. januára 2019 nadobudlo účinnosť rozhodnutie Ufficio di Presidenza della Camera dei deputati (Úrad predsedníctva poslaneckej snemovne, Taliansko) č. 14/2018
Výrok
1.
Žaloby sa ako zjavne neprípustné zamietajú.
2.
Carlo Tognoli a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vznikli Európskemu parlamentu.